पंजाब को 56 रनों से हराया, स्टोनिस-काइल मेयर्स के अर्धशतक; यश ठाकुर ने लिए 4 विकेट
Lucknow Super Giants vs Punjab Kings Match IPL LIVE Score Update; Follow IPL 2023 Latest News, PBKS Vs LSG IPL LIVE Updates with Dainik Bhaskar (दैनिक भास्कर)
लखनऊ सुपरजायंट्स ने इंडियन प्रीमियर लीग-16 में पंजाब किंग्स को 56 रन के बड़े अंतर से हराया है। यह टीम की मौजूदा सीजन में 5वीं जीत है। टीम अंक तालिक में दूसरे नंबर पर आ गई है। देखें पॉइंट्स टेबल
मोहाली के PCA आईएस बिंद्रा स्टेडियम में पंजाब ने टॉस जीतकर बॉलिंग चुनी है। पहले बैटिंग करने उतरी लखनऊ ने 20 ओवर में 5 विकेट पर 257 रन बनाए। जवाब में पंजाब के बल्लेबाज 19.5 ओवर में 201 रन पर ऑलआउट हो गई।
लखनऊ ने लीग के इतिहास का दूसरा सबसे बड़ा स्कोर बनाया है। लीग का सबसे बड़ा स्कोर 263 रन है, जो RCB ने पुणे वॉरियर्स के खिलाफ बेंगलुरु में 2013 में बनाया था।
यह मौजूदा सीजन का सबसे बड़ा स्कोर है। IPL में दूसरी बार 250+ रन बने हैं। इस मुकाबले में 67 बाउंड्री आईं।
अब ग्राफिक्स में टॉप परफॉर्मेंस...
अब पढ़िए मैच एनालिसिए...
मेयर्स-पूरन ने 225+ के स्ट्राइक रेट से रन बनाए, पंजाब ने लगातार विकेट गंवाया
41 रन पर कप्तान केएल राहुल (12 रन) के आउट होने के बाद काइल मेयर्स (54 रन) और आयुष बडोनी (43 रन) ने पारी संभाली। दोनों ने 33 रन जोड़े। इस साझेदारी के टूटने के बाद मार्कस स्टोइनिस और आयुष बडोनी ने 47 बॉल पर 89 रन की साझेदारी की। स्टोइनिस (72 रन) ने अर्धशतकीय पारी खेली। मिडिल ऑर्डर पर निकोलस पूरन (45 रन) ने तेजी से रन बटोरे।
पंजाब से कगिसो रबाडा ने दो विकेट लिए। अर्शदीप, सैम करन, लियाम लिविंगस्टोन को एक-एक विकेट मिले।
जवाब में पंजाब के कप्तान शिखर धवन (एक रन) जल्दी आउट हुए। नंबर-3 पर खेलने आए अथर्व तायड़े (66 रन) ने पहला अर्धशतक जमाया। तायड़े के अलावा, सिकंदर रजा ने 36, जितेश शर्मा ने 24 और लियाम लिविंगस्टोन ने 23 रन का योगदान दिया।
यश ठाकुर ने चार विकेट चटकाए। नवीन उल हक को तीन और रवि बिश्नोई को दो विकेट मिले। देखें लखनऊ-पंजाब मैच का स्कोरकार्ड
अब ग्राफिक्स में पावरप्ले कॉन्टेस्ट
यहां जाने कैसे गिरे किसके विकेट...
ऐसे गिरे पंजाब के विकेट...
ऐसे गिरे लखनऊ के विकेट...
अब ग्राफिक में देखिए मैच के रोचक तथ्य...
यहां से मैच का LIVE कवरेज...
पहले पंजाब की पारी
तायड़े ने 26 बॉल पर जमाया पहला अर्धशतक
अथर्व तायड़े ने लीग में अपना पहला अर्धशतक जमाया। उन्होंने 26 बॉल में हाफ सेंचुरी पूरी की। तायड़े 36 बॉल में 183.33 के स्ट्राइक रेट से 66 रन बनाए। उनके बल्ले से 8 चौके और 2 छक्के आए।
तायड़े-रजा की अर्धशतकीय साझेदारी
धवन का विकेट गंवाने के बाद अथर्व तायड़े और सिकंदर रजा ने अर्धशतकीय साझेदारी कर टीम को सम्मानजनक स्कोर तक पहुंचने में योगदान दिया। दोनों ने 47 बॉल पर 78 रन जोड़े।
पावरप्ले में पवेलियन लौटे पंजाब के दोनों ओपनर 
258 रन के पहाड़ से टारगेट का पीछा करने उतरी पंजाब की शुरुआत खास नहीं रही। टीम ने पावरप्ले में 55 रन बनाने में 2 विकेट गंवा दिए। कप्तान शिखर धवन एक और प्रभसिमरन 9 रन बनाकर आउट हुए।
यहां से लखनऊ की पारी...
स्टोइनिस ने जमाई सीजन की दूसरी फिफ्टी
स्टोइनिस 31 बॉल में IPL करियर का छठा अर्धशतक पूरा किया। यह स्टोइनिस का इस सीजन का दूसरा अर्धशतक है।
बडोनी-स्टोइनिस में फिफ्टी पार्टनरशिप 
पावरप्ले में 2 विकेट गंवाने के बाद लखनऊ की पारी आयुष बडोनी और मार्कस स्टोइनिस ने संभाली। दोनों ने 150 से ज्यादा के स्ट्राइक रेट से बैटिंग की और 26 गेंदों में ही फिफ्टी पार्टनरशिप कर ली। दोनों ने 47 बॉल पर 89 रनों की साझेदारी की।
काइल मेयर्स की विस्फोटक फिफ्टी 
काइल मेयर्स ने 20 बॉल में सीजन का चौथा अर्धशतक पूरा किया। उन्होंने पावरप्ले में ही बड़े-बड़े शॉट्स लगाकर अपनी फिफ्टी पूरी कर ली। यह मेयर्स का मौजूदा सीजन में चौथा अर्धशतक है। यह उनका ओवरऑल चौथा अर्धशतक भी है। मेयर्स ने 24 बॉल पर 225.00 के स्ट्राइक रेट से 54 रन बनाए। मेयर्स की पारी में 7 चौके और 4 छक्के शामिल रहे।
लखनऊ की तेज शुरुआत 
लखनऊ सुपरजायंट्स ने तेज शुरुआत की। टीम ने पावरप्ले में 74 रन बना लिए हैं, हालांकि टीम ने केएल राहुल का विकेट गंवाया। कप्तान 12 रन बनाकर आउट हुए। उसके बाद काइल मेयर्स और आयुष बडोनी ने अर्धशतकीय साझेदारी की।
फोटोज में देखिए लखनऊ-पंजाब मैच का रोमांच...
धवन और रजा की वापसी
पंजाब की टीम 2 बदलाव के साथ उतरी है। कप्तान शिखर धवन खुद वापस आए हैं, जबकि मैथ्यू शॉर्ट के स्थान पर सिकंदर रजा की वापसी हुई है।
दोनों टीमों की प्लेइंग-11...
पंजाब किंग्स: शिखर धवन (कप्तान), अथर्व तायड़े, सिंकदर रजा, लियाम लिविंगस्टोन, सैम करन, जितेश शर्मा, शाहरुख खान, कगिसो रबाडा, राहुल चाहर, गुरनूर बरार और अर्शदीप सिंह।
इम्पैक्ट प्लेयर्स: प्रभसिमरन सिंह, मोहित राठी, ऋषि धवन, मैथ्यू शॉर्ट और हरप्रीत बरार।
लखनऊ सुपर जायंट्स: केएल राहुल (कप्तान), काइल मेयर्स, दीपक हुड्डा, मार्कस स्टोइनिस, क्रुणाल पंड्या, निकोलस पूरन (विकेटकीपर), आयुष बडोनी, नवीन उल हक, यश ठाकुर, आवेश खान और रवि बिश्नोई।
इम्पैक्ट प्लेयर्स: कृष्णप्पा गौतम, डेनियल सैम्स, प्रेरक मांकड़, अमित मिश्रा और मार्क वुड।